**แผนการจัดการเรียนรู้**

**กลุ่มสาระการเรียนรู้ภาษาไทย โรงเรียนสาธิตมหาวิทยาลัยราชภัฏสวนสุนันทา**

**รายวิชา ภาษาไทยพื้นฐาน (ท๒๑๑๐๑) ภาคเรียนที่ ๑ ปีการศึกษา ๒๕๖๕**

**หน่วยการเรียนรู้ที่ ๑ เรื่อง นิราศภูเขาทอง ชั้นมัธยมศึกษาปีที่ ๑**

**แผนการจัดการเรียนรู้ที่ ๔ เรื่อง อ่านออกเสียงบทประพันธ์ เวลาเรียน ๑ ชั่วโมง ผู้สอน**

**มาตรฐานการเรียนรู้ / ตัวชี้วัด**

ท ๑.๑ ม ๑/๑

ท ๕.๑ ม ๑/๕

มาตรฐาน ท ๑.๑ ใช้กระบวนการอ่านสร้างความรู้และความคิดเพื่อนำไปใช้ตัดสินใจแก้ปัญหาในการดำเนินชีวิตและมีนิสัยรักการอ่าน

มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

ตัวชี้วัด ข้อ ๑ อ่านออกเสียงบทร้อยแก้วและบทร้อยกรองได้ถูกต้องเหมาะสมกับเรื่องที่อ่าน

ตัวชี้วัด ข้อ ๕ ท่องจำบทอาขยานตามที่กำหนดและบทร้อยกรองที่มีคุณค่าตามความสนใจ

**เป้าหมายการเรียนรู้**

๑. นักเรียนสามารถอธิบายหลักการอ่าน บทร้อยกรองได้อย่างถูกต้อง

๒. นักเรียนสามารถอ่านออกเสียงบทร้อยกรองเป็นทำนองเสนาะ ได้อย่างถูกต้อง ไพเราะ

๓. นักเรียนมีความตั้งใจในการอ่าน

**สาระสำคัญ**

การอ่านบทร้อยกรอง ที่มีลักษณ์คำประพันธ์เป็นกลอนแปด หรือกลอนสุภาพ คือการอ่านที่มีการแบ่งคำ ในหนึ่งวรรคออกเป็น ๓ ส่วน ตามหลักการอ่านเพื่อความไพเราะ อีกทั้งมีการใส่ทำนองที่เรียกว่า ทำนองเสนาะ ซึ่งหมายถึง การอ่านตามทำนอง มีระบบเสียงสูงต่ำ จังหวะสั้นยาว เพื่อความไพเราะ น่าฟังตามลีลาของบทประพันธ์

**สาระการเรียนรู้**

๑. หลักการอ่านบทร้อยกรอง

**กระบวนการจัดการเรียนรู้**

**ขั้นนำ**

๑. ครูทบทวนความรู้ เรื่อง ลักษณะคำประพันธ์ที่ใช่ในการแต่งและหลักการอ่าน เรื่อง นิราศภูเขาทอง

๒. ครูอ่านบทร้อยกรองเรื่อง นิราศภูเขาทองให้นักเรียนฟัง

๓. ครูเชื่อมโยงเข้าสู่บทเรียน โดยกล่าวถึงความสำคัญ ของการอ่านทำนองเสนาะ ที่ครูอ่านให้ฟัง

**ขั้นสอน**

๑. ครูอธิบายความรู้เรื่องหลักการอ่านบทร้อยกรอง ให้นักเรียนฟัง

๒. นักเรียนอ่านออกเสียง เรื่องนิราศภูเขาทอง เป็นร้อยแก้ว พร้อมกัน

๓. ครูอ่านออกเสียงบทร้อยกรอง เป็นทำนองเสนาะเรื่อง นิราศภูเขาทอง ให้นักเรียนฟังเป็นตัวอย่าง โดย บทที่อ่านให้นักเรียนฟังคือ บทที่เป็นบทอาขยานหลักตามที่ครูกำหนด ซึ่งนักเรียนจะต้องท่องจำใน ภาคเรียนนี้

๔.นักเรียนอ่านออกเสียง บทร้อยกรองเรื่อง นิราศภูเขาทองเป็นทำนองเสนาะ พร้อมกัน

**ขั้นสรุป**

๑. ครูและนักเรียนร่วมกันอภิปราย สรุปความรู้เรื่อง วิธีการอ่านบทร้อยกรอง และบอกข้อตกลง ระยะเวลาที่ นักเรียนสามารถจะไปสอบท่องจำบทอาขยาน

๒. ครูมอบหมายงานให้นักเรียน อ่านเรื่อง นิราศภูเขาทองเป็นการบ้าน เพื่อเตรียมตัวเรียนในคาบถัดไป

**สื่อการเรียนรู้**

-

**การวัดและการประเมินผล**

**การวัดประเมินผล**

๑. ประเมินการอ่านทำนองเสนาะ

**เครื่องมือวัดและประเมินผล**

๑. แบบประเมินการอ่านทำนองเสนาะ

**แหล่งการเรียนรู้**

สถาบันพัฒนาคุณภาพวิชาการ (พว.). ๒๕๕๘. **หนังสือเรียนรายวิชาภาษาไทยพื้นฐาน วรรณคดีและวรรณกรรม ชั้นมัธยมศึกษาปีที่๑.** กรุงเทพฯ:พัฒนาคุณภาพวิชาการ (พว.).

ห้องสมุด

อินเตอร์เนต

**บันทึกผลหลังการจัดกิจกรรมการเรียนรู้**

**ผลการจัดกิจกรรมการเรียนรู้**........................................................................................................................................................................................................................................................................................................................................................................................................................................................................................................................................................................................................................................................................................................................

..............................................................................................................................................................................

**ปัญหาที่พบ**

........................................................................................................................................................................................................................................................................................................................................................................................................................................................................................................................................................................................................................................................................................................................

..............................................................................................................................................................................

**แนวทางในการแก้ไขปัญหา**

........................................................................................................................................................................................................................................................................................................................................................................................................................................................................................................................................................................................................................................................................................................................ ..............................................................................................................................................................................

ลงชื่อ..........................................................ครูผู้สอน

(..........................................................................)

................../................../.................

**แบบการประเมินการท่องจำบทร้อยกรอง ทำนองทำนองเสนาะ**

|  |  |  |  |  |
| --- | --- | --- | --- | --- |
| **การประเมิน** | **ดีมาก**  **( ๓ )** | **พอใช้**  **( ๒ )** | **ปรับปรุง**  **( ๑ )** | **ค่าน้ำหนัก**  **คะแนน** |
| อ่านถูกต้องตามหลักการอ่าน | อ่านถูกต้องและใช้น้ำเสียงถูกต้องตรงตามหลักการอ่านโดยตลอด | อ่านถูกต้องและใช้น้ำเสียงตามหลักการอ่านบางส่วน | อ่านถูกต้องตามหลักการอ่านบ้าง | ๓ ( ) |
| ลีลาจังหวะ | เว้นจังหวะวรรคตอนถูกต้องตามการแบ่งวรรค น้ำหนักสียง หนักเบา ไพเราะ น่าฟัง | เว้นจังหวะวรรคตอนถูกต้องบางส่วน น้ำหนักเสียง หนักเบา พอสมควร | เว้นจังหวะวรรคตอนผิดเป็นส่วนใหญ่ น้ำหนักเสียง หนักเบา ไม่ถูกต้อง | ๓ ( ) |
| อักขรวิธี | อ่านออกเสียงถูกต้องตามอักขรวิธีโดยตลอด เช่น ตัว ร ล คำควบกล้ำ ถูกต้องชัดเจน | อ่านออกเสียงถูกต้องตามอักขรวิธีบางส่วน | อ่านออกเสียงไม่ถูกต้อง  ตามอักขรวิธีเป็นส่วนใหญ่ | ๒ ( ) |
| ความตั้งใจ | มีความมุ่งมั่นตั้งใจในการอ่านบทอาขยานอย่างมากอ่านพร้อมเพรียงกันทุกคน | มีความมุ่งมั่นตั้งใจในการอ่านบทอาขยานค่อนข้างดีอ่านค่อนข้างจะพร้อมเพรียง | ไม่มีมีความมุ่งมั่นตั้งใจในการอ่านบทอาขยาน ไม่พร้อมเพรียง | ๒ ( ) |
| รวม | | | |  |

**ระดับคะแนน**

๒๖-๓๐ ดีมาก

๒๑-๒๕ ดี

๑๕-๒๐ พอใช้

๐-๑๔ ต้องปรับปรุง